《偈二十二首》
宋代·释洵

是非海里横身入，豺虎群中放步行。
自是渠侬无影迹，从教天下竞头争。
常在动用中，动用收不得。
常在万象中，出万象一头。
你若簸土扬尘，我则空澄海湛。
你若单提独弄，我则竖四横三。
不是渠侬多意气，他家曾踏上头关。

作者简介：释洵，俗姓阮，福州长溪（今福建霞浦）人。住福州鼓山堂寺。为南岳下十五世，上封才禅师法嗣。《嘉泰普灯录》卷一三、《五灯会元》卷一八有传。今录诗二十二首。